Procesul verbal al şedinţei din data de 08-03-2018
Şedinţa a fost condusă de Manager General  Dr. Grasu Alis. 
Reprezentanți ai Băncii Transilvania au anunțat preluarea Banc Post de către banca lor și au lăsat pliante cu oferte în contextul în care mulți angajați SABIF au cardul de salarii la banca preluată. Menționăm că reprezentanții BT nu au participat în continuare la ședință.
În urma recepționării de către SABIF al unui raport realizat de DSU, ca urmare a unei reclamații referitoare la modul de rezolvare a SABIF a unei solicitări pentru asistență medicală la un pacient cu luxație braț, diagnostic confirmat ulterior de către spital, cadrele medicale prezente au analizat rapoRtul și au votat pentru depunerea unei contestații cu pivire la concluziile și măsurile dispuse în respectivul raport. 

Ca urmare a raportului menționat, a numărului redus de echipaje și a faptului că mulți pacienți atunci cănd fac o solicitare la SABIF mint în legătură cu motivul și simptomele, astfel încât de la o banala răceală se ajunge la stop cardiac pentru a fi deserviți mai repede în detrimentul paciențior cu o urgență reală, mulți medici coordonatori preferă să lucreze pe teren decât să fie acuzați că nu trimit echipaje corespunzătoare gradului de urgență. Medicul coordonator este supus unui stres continuu deoarece nu are resurse suficiente raportat la numarul solicitarilor pacientilor nemultumiti si recalcitranti, fiind obligati sa grabesca echipajele in rezolvarea cazurilor.  
Au avut loc discuții cu reprezentanți ai sindicatelor referitoare la discrepanțele salariale și a fost dat ca exemplu postul de asistent șef, post cheie care trebuie ocupat de către o persoană foarte bine pregătită si motivată pe măsură, care primeste în prezent un salariu la jumătate față de un asistent care lucrează pe teren. De asemenea medicii prezenți au recunoscut faptul că pentru a-și desfășura corespunzător activitatea au nevoie de profesionalismul celorlalte categorii de personal, care de asemenea trebuie recompensate pe măsură.
A fost făcut un apel umanitar pentru un medic care a lucrat la SABIF și anume dr. Vali Dinga. 

D-na Manager General a anunțat că din luna aprilie se vor relua cursurile interne de pregătire profesională, care se vor efectua de data aceasta în echipaj complet. Pentru acest process va fi pregătită câte o personă de la fiecare substație, care va ține cursul cu echipajele din substația respectivă. Tot referitor la pregătirea profesionlă s-a luat decizia de a se organiza cursuri lunare cu operatoarele, ocazie cu care se vor putea discuta diverse motivele de solicitare și încadrarea cât mai corectă a acestora. 
A fost anunțat cursul de ECG pentru asistenții angajați din 2015 până în prezent, care se va desfășura în perioada 13-14 martie 2017.

S-a discutat problema monitorizării consumului și a stocului de medicamente. A mai fost făcută recomandarea de utilizare responsabilă a medicamentelor înainte de termenul de expirare, deoarece costurile pentru distrugerea unui medicament expirat sunt foarte ridicate.
S-a reamintit obligativitatea unei atitudini corespunzătoare la locul de muncă privind atitudinea față de pacient.

S-au discutat problemele administrative ale substațiilor. 

Managerul General a făcut apel din nou la întregul personal să respecte protocoalele şi în acelaşi timp codul de etică şi deontologie şi să evite discuţiile neprincipiale atât în relaţiile cu terţii, colegii, cât şi mai ales faţă de pacienţi.

În finalul şedinţei caietele de control de la microstaţii au fost vizate de Managerul General. 
